
Maatietopalvelu
Kyselyvastaus
Asiakirjan tunnus: KT1369
Päivämäärä: 17.7.2026
Julkisuus: Julkinen

Nigeria / Ihmisoikeusaktivistit 1990-2026, OYM, CD, CDA, NCP
Nigeria / Human rights activists 1990-2026,  OYM, CD, CDA, NCP

Kysymykset
1. Mikä on ihmisoikeusaktivistien tilanne Nigeriassa, erityisesti Lagosissa? Miten tilanne on kehittynyt 1990-luvulta alkaen?
2. Onko seuraavien ryhmien jäseniin kohdistunut oikeudenloukkauksia viranomaisten taholta: Oduduwa Youth Movement, Campaign for Democracy, Democratic Awareness Organisation ja National Conscience Party? 
Questions
1. What is the situation of human rights activists in Nigeria, especially Lagos? How has the situation changed since the 1990s? 
2. Have members of the following groups been subjected to human rights infringements by authorities: Oduduwa Youth Movement, Campaign for Democracy, Democratic Awareness Organisation and National Conscience Party?


1. Mikä on ihmisoikeusaktivistien tilanne Nigeriassa, erityisesti Lagosissa? Miten tilanne on kehittynyt 1990-luvulta alkaen?
Aktivistien tilanne Nigeriassa 1990-luvulta alkaen
Koska aktivismi on moniulotteinen käsite[footnoteRef:1], ja eksplisiittisesti ihmisoikeusaktivisteja käsittelevää tietoa oli paikoittain saatavilla melko rajoitetusti tätä kyselyvastausta valmistellessa, käsitellään tässä vastauksessa joiltain osin myös laajemmin kansalaisyhteiskunnan tilaa. Esimerkiksi journalismia on pidetty Nigeriassa historiallisesti tärkeänä kansalaisyhteiskunnan toiminnalle.[footnoteRef:2] Monia nigerialaisia journalisteja, joihin on viime vuosina kohdistunut erilaisia sortotoimenpiteitä, pidetään myös aktivisteina.[footnoteRef:3] [1:  Kts. esim. Liberties / Brooks 15.8.2023.]  [2:  Igbokwe-Ibeto & al. 2014, s. 2.]  [3:  Kts. MRA 1/2026, jossa esitellään erinäisiä nigerialaisten journalistien työn rajoittamiseen pyrkineitä tapauksia vuodelta 2025.] 

Nigeria oli 1990-luvulla, aina vuoteen 1999 saakka sotilasdiktatuuri. Vuonna 1993 valtaan noussut kenraali Sani Abacha tukahdutti opposition, ja sotilasdiktatuurin aikaisiin ihmisoikeusrikkomuksiin lukeutui esimerkiksi kirjailija-aktivisti Ken Saro-Wiwan ja kahdeksan muun aktivistin teloittaminen vuonna 1995, minkä seurauksena EU asetti Nigerialle sanktioita ja maa erotettiin Kansainyhteisöstä.[footnoteRef:4] Abachan aikana demokratiaa ja ihmisoikeuksia puolustavia tahoja otettiin kiinni ja pidätettiin mielivaltaisesti ja Nigerian tilannetta leimasi systemaattinen oikeusvaltioperiaatteiden murentaminen.[footnoteRef:5]  [4:  BBC 18.2.2019. ]  [5:  ICJ 9.6.1995. Kesäkuussa 2025 uutisoitiin, että Nigerian presidentti Bola Tinubu armahtaa Saro-Wiwan 30 vuotta tämän teloituksen jälkeen (BBC 13.6.2025; kts. myös Amnesty International 13.6.2025).] 

Vuonna 1999 Nigeria siirtyi siviilihallintoon ja sen presidentiksi nousi Olusegun Obasanjo.[footnoteRef:6] Kansainvälinen ihmisoikeusjärjestö HRW (Human Rights Watch) on kuvaillut päiväämättömässä artikkelissaan, että Obasanjon ensimmäisellä kaudella nigerialaiset olivat pettyneet siihen, ettei siviilihallintoon siirtyminen ollut tuonut merkittäviä muutoksia maan tilanteeseen.[footnoteRef:7] The New Humanitarian -media viittaa vuonna 2003 julkaistussa artikkelissaan HRW:n Obasanjolle osoittamaan avoimeen kirjeeseen, jonka mukaan ihmisoikeusloukkaukset sen sijaan jatkuivat.[footnoteRef:8] [6:  BBC 18.2.2019.]  [7:  HRW [päiväämätön].]  [8:  TNH 3.7.2003. ] 

Obasanjo astui syrjään presidentinvirasta vuonna 2007, kun Umaru Yar’Adua voitti maan presidentinvaalit.[footnoteRef:9] Myöskään Yar’Aduan hallinto (2007–2010) ei merkittävästi parantanut Nigerian ihmisoikeustilannetta.[footnoteRef:10] Yhdysvaltain ulkoasiainministeriö (USDOS) on kuitenkin todennut, että vaikka monia järjestötoimijoita pidätettiin Yar’Aduan kaudella, maassa toimi tuolloin myös useita ihmisoikeuksia puolustavia kansalaisjärjestöjä, jotka saivat toimia vapaasti.[footnoteRef:11]  [9:  ECES [päiväämätön]. ]  [10:  HRW 2009; USDOS 11.3.2010. ]  [11:  USDOS 11.3.2010. ] 

Yar’Aduan kuoltua vuonna 2010 Nigerian presidentiksi nousi Goodluck Jonathan, joka pysyi virassa aina vuoteen 2015 saakka.[footnoteRef:12] HRW totesi vuonna 2014 (vuoden 2013 tapahtumiin viitaten), että nigerialainen kansalaisyhteiskunta ja itsenäinen media kritisoivat noihin aikoihin avoimesti maan hallintoa ja maassa käytiin rikasta poliittista keskustelua. Erityisesti journalisteihin kohdistui silti pidätyksiä ja pelottelua erityisesti silloin, jos he käsittelivät Nigerian poliittista tai taloudellista eliittiä.[footnoteRef:13] Myös Amnesty International totesi vuonna 2013, että ihmisoikeuksia puolustaviin tahoihin kohdistuvat hyökkäykset ja pelottelu jatkuivat.[footnoteRef:14]  [12:  BBC 18.2.2019. ]  [13:  HRW 21.1.2014. ]  [14:  Amnesty International 23.5.2013. ] 

Presidentti Muhammadu Buharin hallinnon aikana (2015–2023) Nigerian ihmisoikeustilanne alkoi jälleen heikentyä. Esimerkiksi Lagosissa toimivan itsenäisen, demokratian kehittämiseen keskittyvän Centre for Democracy and Development[footnoteRef:15] (CDD)-järjestön vuonna 2021 julkaiseman raportin mukaan kansalaisyhteiskunnan tila kaventui Buharin aikana.[footnoteRef:16] HumAngle-media mainitsee mm. mielenosoittajiin ja journalisteihin kohdistuvat sortotoimet, minkä lisäksi Buharin hallinto kohdisti toimiaan erityisesti nuoriin (kts. #EndSARS-mielenosoitusten konteksti alempana).[footnoteRef:17] Buharin aikaista ilmaisunvapauden tilaa kuvaillaan kuitenkin lähteissä hieman ristiriitaisesti. Amnesty International totesi vuonna 2019, että ilmaisunvapauden rajoittaminen oli tuolloin Nigeriassa laaja-alaista ja turvallisuusviranomaiset jatkoivat journalistien, bloggaajien ja ihmisoikeusaktivistien uhkailua ja pidätyksiä.[footnoteRef:18] Toisaalta Bertelsmann Stiftung -säätiön ajanjaksoa 1.2.2017–31.1.2019 tarkastelevan raportin mukaan kansalaiset ilmaisivat mielipiteitään Nigeriassa avoimesti, joskin hallituskriittisiä mielipiteitä ilmaiseviin tahoihin kohdistui häirintää ja ajoittaisia pyrkimyksiä saada heidät syytteeseen.[footnoteRef:19] [15:  Demokratiaa tukeva riippumaton järjestö, joka perustettiin vuonna 1997 Iso-Britanniassa ja rekisteröitiin Lagosissa vuonna 1999. Lisätietoa ks. https://www.cddwestafrica.org/about-us/ ]  [16:  CDD 1.8.2021, s. 19–20.]  [17:  HumAngle / Kabir 29.5.2023. ]  [18:  Amnesty International 31.5.2019, s. 14 & 18.  ]  [19:  Bertelsmann Stiftung 2020, s. 8.] 

Vuonna 2015 Nigeriassa astui voimaan uusi kyberrikoslaki (The Cybercrime Act of 2015), joka kriminalisoi laajasti verkossa tapahtuvia aktiviteetteja. Lakia käytetään etenkin mediaa ja journalisteja vastaan. Marraskuussa 2019 lain rinnalle tulivat myös kaksi uutta säädöstä, Protection from Internet Falsehood and Manipulation Bill eli ns. sosiaalisen median laki [epävirallinen käännös on kyselyvastauksen laatijan tekemä] sekä Prohibition of Hate Speeches and Other Related Matters Bill eli ns. vihapuhelaki [epävirallinen käännös on kyselyvastauksen laatijan tekemä]. Nämä lait ovat aiheuttaneet pelkoa kriittisten mielipiteiden tukahduttamisesta ja kansalaisyhteiskunnan rajoittamisesta. Lait antavat hallinnolle myös mahdollisuuden kieltää ihmisoikeusjärjestöjä harjoittamasta toimintaansa vapaasti.[footnoteRef:20]  [20:  CDD 1.8.2021, s. 21. Ks. myös OMCT 2025.] 

[bookmark: _Hlk235179074]Viime vuosina kansalaisyhteiskunnan toimintaan on vaikuttanut myös vuonna 2020 puhjenneiden, poliisiväkivaltaa vastustaneiden #EndSARS-mielenosoitusten[footnoteRef:21] väkivaltainen tukahduttaminen ja rauhanomaisten mielenosoittajien surmaaminen.  Tapahtumien jälkeen yhä harvempi kansalainen on uskaltanut osallistua yhteiskunnalliseen toimintaan.[footnoteRef:22] Jo vuonna 2020 useat nigerialaiset kansalaisjärjestöt ilmaisivat huolensa siitä, että #EndSARS-mielenosoitukset olivat kärjistäneet ihmisoikeus- ja demokratia-aktivisteihin kohdistuvia hyökkäyksiä. Viranomaiset kohdistivat toimiaan erityisesti niihin, joiden epäiltiin olevan mielenosoitusten käynnistymisen ”syypäitä”. Kyseisissä mielenosoituksissa kaduille lähtivät etenkin nuoret.[footnoteRef:23] IPS-uutistoimiston mukaan poliisin kovat otteet kansalaisoikeuksia vastaan alkoivat kärjistyä COVID-19-pandemian aikana, ja #EndSARS-mielenosoitusten vuoksi pidätettiin tai otettiin kiinni jopa kymmeniä tuhansia kansalaisia.[footnoteRef:24]  [21:  Lisätietoa ko. mielenosoituksista kts. EiE Nigeria 10.11.2020. ]  [22:  OMCT 2025. ]  [23:  EiE Nigeria 10.11.2020.]  [24:  IPS / Taoheed 16.7.2024. ] 

Vuonna 2021 Nigerian hallinto sulki Twitter-palvelun (nyk. X), mikä on nähty erityisesti nuoriin aktivisteihin kohdistettuna toimenpiteenä. Rozenberg Quarterly -lehdessä 2025 julkaistun kirjoituksen mukaan monia nigerialaisia aktivistinuoria seurataan ja hiljennetään ja heidän perustamiaan järjestöjä kielletään tai vaiennetaan häiriköimällä. #EndSARS-protestien yhteydessä Lagosin Lekkin tulliportilla sattunut joukkosurma[footnoteRef:25], jossa viranomaiset ampuivat pimeydessä nuorisojoukkoon, on nähty yhtenä pahamaineisimmista esimerkeistä Nigeriassa meneillään olevasta ilmaisunvapauden tukahduttamisesta.[footnoteRef:26] [25:  Lekkin tulliportilla vähintään 12 mielenosoittajaa sai surmansa. Koko Nigeriassa #EndSARS-protesteissa sai surmansa yli sata ihmistä. (Amnesty International 24.7.2023.) Ks. myös viranomaisselvitys Lagos State / Ministry of Justice 2021.]  [26:  Rozenberg Quarterly / Olajide 21.8.2025.] 

Nigeriassa helmikuussa 2023 järjestetyt presidentinvaalit voitti Lagosin osavaltion entinen kuvernööri Bola Tinubu.[footnoteRef:27] Saman vuoden alkupuolella järjestettiin lisäksi liittovaltion kansalliskokousvaalit, useimpien osavaltioiden kuvernöörinvaalit sekä osavaltioparlamenttien vaalit. Vaaleja ja niihin liittyviä oikeudenloukkauksia on käsitelty maatietopalvelun 14.4.2023 julkaisemassa kyselyvastauksessa.[footnoteRef:28] [27:  Bertelsmann Stiftung 2026, s. 3.]  [28:  Maahanmuuttovirasto / maatietopalvelu 14.4.2023. Saatavilla Tellus-maatietokannassa.] 

Bertelsmann Stiftung -säätiön raportin mukaan Nigerian ihmisoikeustilanne ei ole parantunut merkittävästi myöskään presidentti Tinubun hallinnon aikana[footnoteRef:29], ja joidenkin lähteiden mukaan kansalaisyhteiskunnan toimintatila on viime vuosina kaventunut entisestään[footnoteRef:30]. Tinubun hallinto on jatkanut Buharin jalanjäljissä ja käyttää uhkailua sekä väkivaltaista sortoa tukahduttaakseen hallintoa kritisoivat tahot.[footnoteRef:31] Bertelsmann Stiftung -säätiön ajanjaksoa 1.2.2023–31.1.2025 tarkastelevan raportin mukaan Tinubun ensimmäistä 15 kuukautta vallassa leimasivat mielivaltaiset pidätykset sekä journalistien, mielenosoittajien ja toisinajattelijoiden häirintä turvallisuusviranomaisten toimesta. Esimerkiksi parempaa hallintoa vaatineissa #EndBadGovernance-mielenosoituksissa elokuussa 2024 pidätettiin yli 1 000 ihmistä, joista 32 oli alaikäisiä.[footnoteRef:32] Myös Freedom House -järjestön mukaan ajanjaksolla 1.6.2024–31.1.2025 viranomaiset jatkoivat vaikutusvaltaisia henkilöitä kritisoivien internet-aktivistien, journalistien ja mielenosoittajien kohteeksi ottamista.[footnoteRef:33]  [29:  Bertelsmann Stiftung 2026, s. 14.]  [30:  OMCT 2025; CEIP / Page 7/2021, s. 5. ]  [31:  Bertelsmann Stiftung 2026, s. 10.]  [32:  Bertelsmann Stiftung 2026, s. 14. ]  [33:  Freedom House 2025a. ] 

Tammikuussa 2025 67 eri kansalaisjärjestöä vaati Tinubua lopettamaan aktivistien, toimittajien ja muiden nigerialaisten kuriin pistämisen. Sitä ennen Nigerian poliisi oli uhannut Amnesty Internationalia oikeuteen viemisellä Amnestyn julkaiseman, #EndBadGovernance -protesteihin liittyviä oikeudenloukkauksia käsittelevän raportin vuoksi.[footnoteRef:34] [34:  Vanguard / Ewepu 15.1.2025.] 

Maailman kidutuksen vastaisen järjestön (OMCT) Nigeria-raportin (2025) mukaan kansalaisyhteiskunnan tilan kaventuminen näkyy esimerkiksi ihmisoikeuksien puolustajiin ja muihin aktivisteihin kohdistuvana häirintänä. Turvallisuusviranomaiset syyllistyvät oikeudenloukkauksiin, jotka kohdistuvat usein syrjivästi joko tiettyyn väestöryhmään tai ihmisoikeuksien puolustajiin. Erityisesti nuoret, noin 15-25-vuotiaat miehet ovat viranomaisten kohteena. Journalisteihin ja ihmisoikeuksien puolustajiin kohdistuvat hyökkäykset, uhkaukset, pidätykset ja tuomiot suoritetaan usein vuoden 2015 kyberrikoslakiin vedoten. Esimerkiksi ihmisoikeuksien puolustajat, jotka seuraavat mielenosoitusten kulkua, tukevat ihmisoikeusloukkausten uhreja tai raportoivat oikeudenloukkauksista, ovat alttiita joutua mielivaltaisten pidätysten, uhkailun ja häirinnän uhreiksi. Jotkut ovat kokeneet myös kidutusta ja muuta kaltoinkohtelua, ja OMCT:n mukaan ”myös tappoja on esiintynyt”.[footnoteRef:35]  [35:  OMCT 2025. ] 

CDD-järjestön vuonna 2021 julkaiseman raportin mukaan erilaiset oikeudenloukkaukset, mukaan lukien kokoontumis-, yhdistymis-, ja ilmaisunvapauden rajoitukset ovat olleet yleisiä läpi Nigerian eri hallintojen, huolimatta siitä, että maassa on kehitetty lainsäädäntöä ja sitouduttu nimellisesti parantamaan tilannetta. CDD on koostanut yhteen Freedom House -järjestön poliittisia ja kansalaisvapauksia mittaavat pisteytykset vuodesta 1999 lähtien, ja toteaa niiden perusteella, etteivät Nigerian pisteet ole parantuneet sotilasdiktatuurista vapautumisen jälkeen, vaan alkoivat Buharin hallinnon viimeisinä vuosina jopa uudestaan huonontua. Kansalaisvapaudet ovat olleet jatkuvan uhan alla vuodesta 2014 lähtien, ja niiden pisteet olivat vuonna 2021 alhaisimmillaan sitten vuoden 2002. Kansalaisvapauksien heikentyminen on CDD:n mukaan liittynyt erityisesti ilmaisunvapauden rajoittamiseen ja kriittisten mielipiteiden tukahduttamiseen tähtäävien lakien säätämiseen.[footnoteRef:36]   [36:  CDD 1.8.2021, s. 8. ] 

Yhdysvaltalaisen, voittoa tavoittelemattoman, puolueista riippumattoman CSIS-tutkimuslaitoksen maaliskuussa 2025 julkaiseman raportin mukaan Nigerian turvallisuusviranomaisten ja kansalaisyhteiskunnan väliset jännitteet juontavat juurensa sotilasdiktatuurin aikaan, jolloin poliittiset puolueet olivat kiellettyjä ja diktatuuria vastustettiin sen vuoksi kansalaisjärjestöjen voimin. Vaikka kansalaisten näkemykset armeijasta vaihtelevat nykyään, on armeijan ja kansalaisjärjestöjen välillä edelleen kyteviä jännitteitä.[footnoteRef:37] Viime vuosina kansalaisyhteiskunnan toimintaan on vaikuttanut merkittävän negatiivisesti vuonna 2020 puhjenneiden #EndSARS-mielenosoitusten väkivaltainen tukahduttaminen.[footnoteRef:38]  [37:  CSIS 3/2025, s. 12–13. ]  [38:  OMCT 2025. ] 

Myös tutkivaan journalismiin keskittyvän ICIR-keskuksen mukaan Nigerian turvallisuusviranomaisten tapa tukahduttaa kansalaisvapauksia ei ole merkittävästi muuttunut sen jälkeen, kun Nigeria siirtyi sotilasdiktatuurista siviilihallintoon.[footnoteRef:39] CEIP-ajatushautomon vuonna 2021 julkaiseman raportin mukaan Nigerian eliitistä on sen sijaan tullut entistä suvaitsemattomampaa kansalaisten mielipiteitä kohtaan, etenkin silloin, kun he taistelevat ihmisoikeuksien tai paremman hallinnon puolesta. Lisäksi Nigeriassa on vahvistunut ilmiö, jossa maan hallinto tukee ns. “valejärjestöjä”, eli hallitusta tukevia, mutta vain paperilla olemassa olevia kansalaisjärjestöjä, joita käytetään demokratian vastaisen propagandan levittämiseen sekä hallituskriittisten tahojen vastaisiin hyökkäyksiin. Tällaisia “valejärjestöjä” oltiin havaittu yli 300 vuoteen 2021 mennessä ja lähes kaikki olivat ilmaantuneet Buharin virkakaudella.[footnoteRef:40]  [39:  ICIR 29.5.2021. ]  [40:  CEIP / Page 7/2021, s. 5.] 

Myös useiden kansalaisjärjestöjen YK:n ihmisoikeusneuvostolle vuonna 2023 toimittamien tietojen mukaan ihmisoikeusaktivistit, kansalaisaktivistit ja journalistit kohtaavat Nigeriassa edelleen häirintää ja pelottelua. Erityisen haavoittuvassa asemassa ovat journalistit, mutta myös ihmisoikeusaktivistien tilannetta kuvaillaan haastavaksi, ja heistä monen kerrotaan kohdanneen häirintää, väkivaltaisia hyökkäyksiä verkossa, mielivaltaisia pidätyksiä ja vangitsemisia sekä muita heidän työtään uhkaavia toimia. Etenkin hallitusta kritisoivat ihmisoikeuksien puolustajat ovat suuressa vaarassa kohdata kostotoimenpiteitä. Kunnianloukkauksen (”defamation”) kriminalisoivia lakeja on hyödynnetty etenkin taiteilijoita vastaan, ja niiden varjolla on suoritettu mielivaltaisia pidätyksiä ja syytteeseen asettamisia. Taiteilijat on nähty tässä suhteessa osana Nigerian hallituskriittistä aktivistiverkostoa.[footnoteRef:41]   [41:  UN HRC 10.11.2023, s. 6.] 

Toisaalta moni lähde myös toteaa, että Nigerian kansalaisyhteiskunta on haasteista huolimatta laaja, monimuotoinen ja eläväinen.[footnoteRef:42] Esimerkiksi Freedom House -ihmisoikeusjärjestön vuoden 2024 tapahtumia käsittelevän raportin mukaan kansalaisjärjestöt kykenevät yleisesti ottaen työskentelemään ihmisoikeuksiin ja hyvään hallintoon liittyvien teemojen parissa. Joidenkin järjestöjen jäsenet kohtaavat kuitenkin pelottelua ja myös fyysistä vahingoittamista, etenkin Boko Haram -terroristijärjestön vastustamisen yhteydessä tai silloin, jos he tutkivat armeijan suorittamia oikeudenloukkauksia. Myös journalistit kohtaavat häirintää erityisesti käsitellessään poliittisia arkoja aiheita, kuten ihmisoikeuksia tai korruptiota.[footnoteRef:43]  [42:  Freedom House 2025b; CEIP / Page 7/2021, s. 5; ICNL 1.6.2026. ]  [43:  Freedom House 2025b. ] 

Kansalaisyhteiskuntaan vaikuttavia lakeja kansainvälisellä tasolla tarkkaileva ICNL-keskus on todennut kesäkuussa 2026, että Nigerian lainsäädäntö on suhteellisen suotuisaa kansalaisyhteiskunnan toiminnalle ja viranomaisten taipumus leimata hallituskriittisiä järjestöjä ulkomaisten rahoittamiksi ja epäisänmaallisiksi on vähentynyt. Kansalaisyhteiskunta kohtaa kuitenkin yhä haasteita, jotka liittyvät esimerkiksi lakien valikoivaan soveltamiseen ja mielenosoitusten sekä ilmaisunvapauden mielivaltaiseen tukahduttamiseen. Nigerian valmistautuessa vuoden 2027 vaaleihin, hallitseva puolue APC (All Progressives Congress) on siirtänyt tasaiseen tahtiin maan johtavia poliitikkoja omiksi jäsenikseen, mikä on herättänyt huolta vallan keskittymisestä yhdelle puolueelle. Samalla johtavia oppositiopoliitikkoja on pidätetty ja asetettu syytteeseen, mikä on herättänyt epäilyksiä siitä, että poliitikot loikkaavat APC:hen uhkailun ja pelottelun seurauksena.[footnoteRef:44]  [44:  ICNL 1.6.2026. ] 

Freedom Housen vuosia 2022–2024[footnoteRef:45] käsittelevät raportit mainitsevat myös, että nigerialaiset osallistuvat yleensä vapaasti poliittiseen keskusteluun, mutta poliittisen johdon kritisointi tai arkojen aiheiden, kuten armeijan, uskonnon tai etnisyyden käsittely saattaa johtaa pidätyksiin tai väkivaltaisiin kostotoimiin.[footnoteRef:46] Freedom Housen mukaan vuonna 2015 voimaan tullutta kyberrikoslakia on käytetty rajoittamaan etenkin verkkojulkaisuja sekä pidättämään ja vangitsemaan aktivisteja ja journalisteja.[footnoteRef:47]  [45:  Vuotta 2025 käsittelevää raporttia ei ole vielä julkaistu ks. https://freedomhouse.org/country/nigeria/freedom-world/2026 ]  [46:  Freedom House 2025b; 2024; 2023.]  [47:  Freedom House 2025b.] 

ICIR-keskuksen kesäkuussa 2026 julkaistun artikkelin mukaan journalistit, aktivistit ja ammattiliittoaktiivit ovat yhä alttiita valtion suorittamille hyökkäyksille.[footnoteRef:48] Esimerkiksi tunnettu Sahara Reporters -median toimittaja ja aktivisti Omoyele Sowore on ollut uutisten mukaan pidätettynä kesäkuussa 2026.[footnoteRef:49] ICIR-keskuksen mukaan Nigerian hallinto on myös viime vuosina rakentanut kaikessa hiljaisuudessa valtavaa valvontainfrastruktuuria, jonka avulla se pystyy esimerkiksi kaappaamaan puheluita ja sosiaalisen median viestejä entistä tehokkaammin. Asiantuntijoiden ja aktivistien mukaan infrastruktuuria on jo mahdollisesti hyödynnetty kansalaisyhteiskunnan valvonnassa.[footnoteRef:50]  [48:  ICIR 18.6.2026.]  [49:  The Nigeria Lawyer / Chioma 22.6.2026. ]  [50:  ICIR 27.4.2026. Seuraavissa lähteissä kerrotaan tekoälyn käytöstä valvontakontekstissa Nigeriassa Advox / Bencherif 22.5.2026; Techcabal / Aigbiniode & al. 28.8.2025.] 

Aktivistien tilanne Lagosissa / Lagosin seudulla
Lagos sijaitsee yhdellä maan tiheimmin asutulla alueella lounaassa ns. South Westin geopoliittisella[footnoteRef:51] alueella, ja Lagos on väestöltään Nigerian suurin kaupunki.[footnoteRef:52] Lagos oli vuoteen 1991 asti Nigerian pääkaupunki. Jotkut valtion virastot sijaitsevat edelleen Lagosissa.[footnoteRef:53] [51:  Nigerian geopoliittiset alueet ja niihin kuuluvat osavaltiot kartalla ks. Maahanmuuttovirasto / maatietopalvelu 31.10.2022, s. 5.]  [52:  Izady 2018. ]  [53:  Britannica / Falola 17.7.2026.] 

Riippumaton nigerialainen kansalaisjärjestö Kimpact Development Initiative (KDI) julkaisi vuonna 2025 selvityksen kansalaisaktivismin tilasta Nigeriassa. Raportin mukaan  Nigerian South Westin, Southin ja South Eastin geopoliittisilla alueilla kansalaisyhteiskunnan toimintavapauden rajoitukset ovat Nigerian kolmeen muuhun geopoliittiseen alueeseen verrattuna vähäisempiä, mikä viittaa suhteellisesti suurempaan vapauteen kansalaisyhteiskunnan järjestöille, tiedotusvälineille ja kansalaisten osallistumiselle. Näillä alueilla esiintyy poliittista väkivaltaa, mielenosoituksia ja turvallisuuteen liittyviä tukahduttamistoimia, mutta kyseiset alueet hyötyvät myös vahvemmista kansalaisyhteiskunnan instituutioista, suuremmasta tiedotusvälineiden vapaudesta ja kansalaisten aktiivisemmasta osallistumisesta vallankäyttöön.[footnoteRef:54] [54:  KDI 2025, s. 79–80.] 

Raportissa todetaan kuitenkin myös, että konfliktialueiden lisäksi ne osavaltiot, joissa on suuria kaupunkikeskuksia, sijoittuvat korkealle kansalaisyhteiskunnan toimintavapauden rajoitusten vertailussa. Deltan, Lagosin, Riversin ja Edon osavaltiot sekä liittovaltion pääkaupunkiterritorio erottuvat keskeisinä paikkoina, joissa kansalaisten osallistumismahdollisuuksia on rajoitettu. Nämä alueet tunnetaan aktiivisesta kansalaisyhteiskunnasta, poliittisesta aktivismista ja tiedotusvälineiden läsnäolosta. Nämä alueet ovat kokeneet mielenosoituksia, joihin on vastattu voimakeinoin, oikeudellisilla kostotoimilla ja digitaalisella valvonnalla. Lagos on Nigerian taloudellinen keskus ja kansalaisaktivismin keskus. Lagos oli mm. poliisiväkivallan vastaisten #EndSARS-mielenosoitusten päänäyttämö. Raportin mukaan näihin mielenosoituksiin liittyvä (Lagosissa sijaitsevalla) Lekkin tulliportilla tapahtunut ampumavälikohtaus 20.10.2020 on edelleen käänteentekevä hetki Nigerian kansalaisyhteiskunnan historiassa. Se osoitti hallituksen harjoittavan intensiivistä valvontaa mielenosoitusten järjestäjien suhteen sekä asettavan jatkuvia kokoontumisvapauden rajoituksia.[footnoteRef:55] [55:  KDI 2025, s. 41–43.] 

Tämän vastauksen 2 kohdassa käsitellyillä liikkeillä on yhtymäkohtia Lagosiin: Oduduwa Youth Movement (OYM) on jorubojen etnisen ryhmän asiaa ajava liike[footnoteRef:56]. Joruboita asuu etenkin South Westin, ml. Lagosin alueella, jossa jorubat muodostavat väestön enemmistön.[footnoteRef:57] Coalition for Democratic Awareness (CDA) oli osa Nobel-palkitun nigerialaisen kirjailijan Wole Soyinkan vuonna 1996 perustamaa UDFN-koalitiota.[footnoteRef:58] Campaign for Democracy (CD) on CDA:n tavoin ollut osa UDFN-koalitiota.[footnoteRef:59] Soyinka oli lisäksi CD:n perustaneen Beko Ransome-Kutin[footnoteRef:60] ja tämän veljen Fela Kutin[footnoteRef:61] serkku. Soyinka on kotoisin Lagosin kaupungin lähellä sijaitsevasta Abeokutan kaupungista[footnoteRef:62],  ja Kutien suvulla on nykyisin museona toimiva kotitalo Lagosissa[footnoteRef:63]. National Conscience Party (NCP) on ollut aktiivinen erityisesti Lagosissa ja South Westin geopoliittisella alueella.[footnoteRef:64] [56:  P.M. News / Adeoye 30.4.1999.]  [57:  Izady 2021.]  [58:  IRB 1.10.1997. ]  [59:  IRB 1.10.1997.]  [60:  The Times 20.3.2006.]  [61:  Felakuti.com [päiväämätön]a.]  [62:  Felakuti.com [päiväämätön]a.]  [63:  Felakuti.com [päiväämätön]b.]  [64:  IFRA / Mustapha 2001, s. 98.] 

2. Onko seuraavien ryhmien jäseniin kohdistunut oikeudenloukkauksia viranomaisten taholta: Oduduwa Youth Movement, Campaign for Democracy, Democratic Awareness Organisation ja National Conscience Party?
Oduduwa Youth Movement (OYM)
HRW:n vuonna 2003 julkaiseman raportin mukaan O’odua Youth Movement eli OYM (O’Odua on vaihtoehtoinen kirjoitusasu Oduduwalle[footnoteRef:65]) on OPC:n eli O’odua People’s Congress -järjestön edeltäjä. Muutamat OYM:n jäsenistä perustivat OPC:n.[footnoteRef:66] Weekly Trust -lehti mainitsee (2002) OYM:n olleen OPC:n nuorisosiipi.[footnoteRef:67] P.M. News -lehden vuonna 1999 julkaisemassa uutisessa todetaan, että OYM, OPC ja OLM (Oodua Liberation Movement) ovat/olivat kaikkia etnistä joruba-ryhmää yhdistäviä (”pan-joruba”) sosiokulttuurisia ryhmiä.[footnoteRef:68] ”Pan-joruba-ryhmiä” on lukuisia: esimerkiksi vuoden 2023 vaalien edellä uutisoitiin peräti 121 pan-jorubaryhmän antavan tukensa APC-puolueen presidenttiehdokas Bola Tinubulle.[footnoteRef:69] [65:  Oduduwa on merkittävä hahmo jorubojen mytologiassa ja historiassa. Jorubatradition mukaan Oduduwa oli jorubakansan esi-isä ja heidän sivilisaationsa perustaja (University of Ifa, Damilare 1.8.2023.)]  [66:  HRW 28.2.2003.]  [67:  Weekly Trust / Kperogi 5.7.2002.]  [68:  P.M. News / Adeoye 30.4.1999.]  [69:  Daily Trust 11.10.2022.] 

OYM tekee yhteistyötä muiden alueellisten nuorisojärjestöjen kanssa ja on mukana Nigerian etnisten nuorisojohtajien neuvostossa. Neuvosto tuo esiin yhteiskunnallisia kantojaan, se esimerkiksi antoi heinäkuussa 2024 julkisesti tukensa Nigerian valtiollisen öljy-yhtiön toimitusjohtajalle Mele Kyarille ja korosti, että Kyari on auttanut presidentti Bola Tinubun ”Renewed Hope Agenda” -ohjelmaa saavuttamaan merkittäviä voittoja öljysektorilla ja sitä kautta edistämään valtion taloutta. Sitä ennen ”öljysektorin sabotoijat” olivat suunnitelleet mielenosoituksia ja kritisoineet Kyaria.[footnoteRef:70] Lisäksi esimerkiksi joulukuussa 2025 ryhmä liittyi kansanedustaja Ikenga Ugochinyeren johtamaan kansalaisjärjestöjen koalitioon, joka vaati liittovaltion veroviraston[footnoteRef:71] johtajan Zacch Adedejin erottamista vedoten väitettyihin perustuslaillisiin ja rekrytointia koskeviin epäkohtiin.[footnoteRef:72] OYM:ää johtaa (Comrade) Razaq Olokooba.[footnoteRef:73] [70:  Ethnic Youth Leaders Council of Nigeria (EYLCN). Muita neuvoston jäseniä ovat Arewa Consultative Youth Movement, Ohanaeze Youth Consultative Movement, Middle Belt Youth Forum and South-South Consultative Youth Movement (The Independent Nigeria / Joshua 3.7.2024.)]  [71:  Federal Inland Revenue Service / FIRS. ]  [72:  The Whistler / Olu 5.12.2025.]  [73:  Blueprint / Ajayi 7.6.2023.] 

Tässä lyhyesti myös OPC:stä: OPC:n tavoitteisiin on kuulunut useiden muiden jorubakansaa edustavien järjestöjen tavoin jorubojen itsemääräämisoikeuden puolesta taisteleminen.[footnoteRef:74] OPC kiellettiin virallisesti vuonna 1999 ja se on historiassa ottanut usein väkivaltaisesti yhteen turvallisuusviranomaisten kanssa. Monia OPC:n jäseniä on pidätetty ja surmattu.[footnoteRef:75] OPC on syyllistynyt myös itse lukuisiin oikeudenloukkauksiin.[footnoteRef:76] OPC:lla on ollut sisäisiä kiistoja ja se on ollut jakautuneena lääkäri Frederick Faseunin maltilliseen ryhmään ja Gani Adamsin radikaalimpaan ja militantimpaan ryhmään. Näillä ryhmillä oli ainakin vuosina 1999–2000 väkivaltaisiakin yhteenottoja keskenään.[footnoteRef:77] Eräässä vuonna 2025 julkaistussa akateemisessa tutkimuksessa OPC:ta kuvailtiin etniseksi militiaksi.[footnoteRef:78] Crisis Group -tutkimuslaitos luokittelee OPC:n ns. järjestyksenvalvojaryhmäksi (vigilante group) (määritelmä alaviitteessä).[footnoteRef:79] Saatavilla olevien lähteiden perusteella OPC on yhä olemassa.[footnoteRef:80] HRW:n 2003 julkaistun raportin mukaan OPC väitti sillä olevan yli viisi miljoonaa jäsentä eri puolilla Nigeriaa. Jäseniä oli OPC:n mukaan eniten ”jorubamaassa” (Yorubaland), joka kattaa useita osavaltioita ml. Lagosin. OPC:n virkamiehet arvioivat rekisteröityjen, jäsenkorttia kantavien määräksi enintään miljoona, ja mahdollisesti huomattavan suuremman joukon kannattajia, jotka osallistuivat OPC:n toimintaa ajoittain. [footnoteRef:81]  [74:  HRW 28.2.2003. ]  [75:  HRW [päiväämätön]. ]  [76:  HRW 28.2.2003. ]  [77:  HRW 2003.]  [78:  Okonkwo & Akanji 2025, s. 356. ]  [79:  Englanninkielisellä kiistanalaisella vigilantism -termillä ei ole olemassa yhtä tiettyä kaikkien jakamaa määritelmää. Crisis Group -tutkimuslaitos käyttää käsitettä kattamaan kaikki järjestelyt, joissa kansallisen tason alapuoliset tai epäviralliset ryhmät ovat valtuutettuja ylläpitämään yleistä järjestystä, hillitsemään rikollisuutta ja edistämään normien täytäntöönpanoa. Nämä järjestelyt ulottuvat vapaaehtoisten henkilöiden muodostamista ryhmistä valtionhallinnon muodostamiin yksiköihin. Järjestyksenvalvojaryhmät ovat jo ennen siirtomaa-aikaa monissa Nigerian osissa esiintynyt ilmiö. Järjestyksenvalvojaryhmistä ei ole olemassa kattavaa tietokantaa, eikä näin ollen luotettavaa lukua niiden määrästä. Ryhmät eroavat toisistaan merkittävästi jäsenistön, organisaatiorakenteen, rekrytointitapojen, koulutuksen ja valvonnan sekä niiden toimintaperiaatteiden osalta. Lisäksi niiden suhteet liittovaltion turvallisuusviranomaisiin ja paikallisviranomaisiin eroavat toisistaan. (Crisis Group 21.4.2022, s. 1, 6–11.) ]  [80:  The Guardian Nigeria 11.7.2025 [huom. kyseessä on nigerialainen media, joka ei ole yhteydessä brittiläiseen The Guardian -uutistoimistoon]; Leadership [päiväys 22.6.2026 ”6 Months Ago”]; Okonkwo & Akanji 2025; Daily Trust 20.5.2026.]  [81:  HRW 28.2.2003.] 

HRW totesi vuonna 2003, että jorubojen muodostamat useat eri järjestöt muodostavat yhtenäisen verkoston.[footnoteRef:82] Bertelsmann Stiftung -säätiön mukaan jotkut näistä Nigerian lounaisosassa, South Westin geopoliittisella alueella toimivista jorubaryhmistä ovat alkaneet viime vuosina vaatia itsenäisyyttä ns. Oduduwan[footnoteRef:83] tasavallalle. Vuonna 2026 julkaistun raportin mukaan nämä vaatimukset ovat hiljalleen lisääntyneet viimeisten vuosien aikana.[footnoteRef:84]  [82:  HRW 28.2.2003. ]  [83:  Oduduwa on jorubien myyttinen jumalhahmo, ks. https://sk.sagepub.com/ency/edvol/africanreligion/chpt/oduduwa#. ]  [84:  Bertelsmann Stiftung 2026, s. 7. Kts. myös VoA 25.5.2021. ] 

[bookmark: _Hlk235171645]Nigerialainen Nextier-konsulttiyhtiö on todennut vuonna 2021, että maan hallinto käyttää Oduduwan tasavaltaa ajavia tahoja kohtaan samanlaisia toimia kuin mitä se on käyttänyt South Eastin IPOB-separatisteja[footnoteRef:85] kohtaan.[footnoteRef:86] Eri medialähteet raportoivatkin vuonna 2021 useista Oduduwan autonomiaa kannattavien mielenosoituksista.[footnoteRef:87] Poliisi yritti estää mielenosoituksia ja pidättänyt niiden osallistujia.[footnoteRef:88] Heinäkuussa 2021 Lagosin poliisi otti kiinni 49 jorubien itsemääräämisoikeutta ajavaan Ilana Omo Oodua -ryhmään[footnoteRef:89] väitetysti kuulunutta separatismia kannattavaa mielenosoittajaa.[footnoteRef:90] Myöhemmin uutisoitiin, että 48:aa henkilöä vastaan nostettiin useita syytteitä mm. laittomasta kokoontumisesta ja yleisen rauhan vaarantamisesta.[footnoteRef:91] Samana vuonna jorubojen separatismiliikkeen johtohahmon Sunday Adeyemon eli Sunday Igbohon[footnoteRef:92] koti ratsattiin yöllä Nigerian salaisen palvelun DSS:n (Department of State Security) toimesta. Igboho pakeni Beninin valtioon, jossa hänet pidätettiin joitakin viikkoja myöhemmin.[footnoteRef:93] Igboho, Ilana Omo Ooduan johtaja Banji Akintoye, sekä 49 muuta jorubaseparatistia [lähteestä ei selviä, onko kyse samoista henkilöistä kuin Lagosissa pidätetyt] tekivät kansainväliselle rikostuomioistuimelle ICC:lle valituksen presidentti Muhammadu Buharia vastaan. Valituksen mukaan joruboihin on kohdistunut South Westin alueella ”kansanmurha”. ICC kertoi huomioivansa valituksen.[footnoteRef:94] [85:  Indigenous People of Biafra. Lisätietoa IPOB:ista esim. Maahanmuuttovirasto / maatietopalvelu 22.1.2026 [kyselyvastaus]. Saatavilla Tellus-maatietokannassa.]  [86:  Nextier 21.4.2023. ]  [87:  Daily Post 17.4.2021; Oduduwa News 17.4.2021. ]  [88:  Oduduwa News 17.4.2021; The Punch 1.5.2021.]  [89:  Ks. Nigerian Tribune / Sokoya 22.2.2025.]  [90:  Ripples Nigeria 4.7.2021. ]  [91:  The Nation 27.7.2021. ]  [92:  Igbohoa on käsitelty laajemmin OFPRA:n 20.10.2022 julkaisemassa kyselyvastauksessa.]  [93:  The News Chronicle 27.7.2021. ]  [94:  Daily Post 14.7.2021. ] 

Jorubat ovat myös itse syyllistyneet oikeudenloukkauksiin., Esimerkiksi vuonna 2023 Banji Akintoye kertoi Ilana Omo Ooduan irtisanoutuvan tapauksesta, jossa jorubaseparatistit olivat siepanneet Amuludun FM -radioaseman Ibadanissa.[footnoteRef:95] Marraskuussa 2024 uutisoitiin, että 27 jorubaseparatistia oli tuotu oikeuteen saman vuoden huhtikuussa Oyon osavaltion hallinnolliseen rakennukseen suoritetun hyökkäyksen johdosta. Syytteisiin lukeutui mm. tuliaseiden laiton hallussapito, maanpetos ja salaliitto. Yksi epäillyistä menehtyi kiinniotettuna ennen oikeudenkäynnin alkamista.[footnoteRef:96] [95:  The Cable 28.5.2023. ]  [96:  City Voice 6.11.2024. ] 

[bookmark: _Hlk235083496]Saatavilla olevista englanninkielisistä lähteistä ei käytettävissä olevassa ajassa löytynyt eksplisiittistä, ajankohtaista tietoa siitä, että OYM:n jäseniin olisi viime vuosina kohdistunut oikeudenloukkauksia OYM:ssä toimimisen vuoksi. Tietoa siitä, ovatko yksittäiset OYM:n jäsenet (joista ei löydy listaa)/kannattajat osallistuneet yleisempään aktivistitoimintaan (esim. #EndSars, autonomian kannatus, hallituksen kritisointi ym.) ja joutuneet sen vuoksi oikeudenloukkausten kohteeksi, ei löytynyt. Kuten edellä on todettu, uutisoinnin perusteella OYM on ottanut kantaa yhteiskunnallisiin asioihin.[footnoteRef:97] Lisäksi, kuten edellä on todettu, jotkut Nigerian lounaisosassa toimivista jorubaryhmistä ovat alkaneet viime vuosina vaatia itsenäisyyttä ns. Oduduwan tasavallalle.[footnoteRef:98] OYM on ollut (lähde vuodelta 2008) mukana esimerkiksi Coalition of Odua Self Determination Group (COSDG) -koalitiossa, joka nimensä perusteella on ajanut jorubojen itsemääräämisoikeutta.[footnoteRef:99]  [97:  The Independent Nigeria / Joshua 3.7.2024; The Whistler / Olu 5.12.2025.]  [98:  Bertelsmann Stiftung 2026, s. 7. Kts. myös VoA 25.5.2021. ]  [99:  ThisDay / Nzechi & al. 2.5.2008.] 

Eri medialähteet raportoivat vuonna 2021 useista Oduduwan autonomiaa kannattavista mielenosoituksista[footnoteRef:100], ja poliisi yritti estää mielenosoituksia ja pidätti niiden osallistujia[footnoteRef:101]. ACLED mainitsee joitakin välikohtauksia, joissa OPC:n (ei OYM:n) jäseniin on kohdistunut oikeudenloukkauksia: esimerkiksi tammikuussa 2023 Oduduwan itsenäistä tasavaltaa vaativat henkilöt osoittivat mieltään Lagosissa. Poliisi surmasi yhden mielenosoittajan, minkä jälkeen mielenosoittajat polttivat poliisiautoja. Joidenkin lähteiden mukaan mielenosoittajat ottivat yhteen joidenkin OPC:n kannattajien kanssa ennen poliisin saapumista paikalle, ja mielenosoittajat ampuivat ja haavoittivat kahta poliisia. Joulukuussa 2024 poliisi ja OPC:n jäsenet kahakoivat Lagosissa ja useita ihmisiä pidätettiin.[footnoteRef:102]  [100:  Daily Post 17.4.2021; Oduduwa News 17.4.2021. ]  [101:  Oduduwa News 17.4.2021; The Punch 1.5.2021.]  [102:  ACLED [päiväämätön]] 

Democratic Awareness Organisation 
[bookmark: _Hlk235007085]Democratic Awareness Organisation -nimisestä järjestöstä ei löytynyt käytettävissä olevassa ajassa tietoa. Kyseessä on mahdollisesti esimerkiksi Kanadan maahanmuutto- ja pakolaislautakunnan (IRB) vuonna 1997 julkaisemassa kyselyvastauksessa mainittu Coalition for Democratic Awareness eli CDA. CDA oli osa Nobel-palkitun nigerialaisen kirjailijan Wole Soyinkan vuonna 1996 perustamaa UDFN-koalitiota (United Democratic Front of Nigeria), jonka tavoitteena oli taistella rauhanomaisesti Nigerian sotilasdiktatuuria vastaan. IRB:n mukaan UDFN:n muodostivat tuolloin maanpaossa toimivat oppositioryhmät.[footnoteRef:103] Ranskan Afrikan-tutkimusinstituutti IFRA:n vuonna 2001 julkaiseman kirjan mukaan osa UDFN:n muodostavista ryhmistä toimi myös Nigerian sisällä, mutta koalition kapasiteetti järjestää mielenosoituksia oli suurempi länsimaissa. IFRA luettelee kirjassa UDFN:n kolmetoista ulkomailla ja Nigeriassa toimivaa/toiminutta jäsenjärjestöä, ml. CDA:n. CDA on luokiteltu kirjassa monien muiden tavoin ”ulkoisiin ryhmiin” (external groups”), jotka toimivat etenkin Nigerian ulkopuolella.[footnoteRef:104] CDA oli lukuisten muiden ryhmien tavoin mukana Yhdysvalloissa vuonna 1998 Free Nigeria Movement -liikkeen järjestämästä marssista, johon odotettiin jopa 100 000 osallistujaa.[footnoteRef:105] [103:  IRB 1.10.1997. ]  [104:  IFRA / Mustapha 2001, s. 105, 113. ]  [105:  AllAfrica 16.6.1998.] 

Kyseisestä järjestöstä ei löytynyt käytettävissä olevista englanninkielisistä lähteistä käytettävissä olevassa ajassa ajankohtaista tietoa. 
Campaign for Democracy (CD)
IRB:n maatietovastauksessa mainitaan Campaign for Democracy eli CD-niminen ryhmä tai järjestö, joka on CDA:n tavoin ollut osa UDFN-koalitiota. Tämän lisäksi CD kuului kansalaisjärjestöjen muodostamaan UAD-koalitioon (United Action for Democracy). IRB ei listaa CD:tä varsinaisesti poliittiseen oppositioon, vain ihmisoikeus- ja demokratiajärjestöjen joukkoon.[footnoteRef:106] Vuonna 1991 perustettu CD oli myös itsessään koalitio, joihin kuului noin 40 erilaista siviilihallintoon siirtymisen puolesta taistellutta kansalaisjärjestöä.[footnoteRef:107] NCP ja CD kuuluivat 1990-luvulla Nigerian tärkeimpiin siviilihallinnon puolesta taisteleviin ryhmittymiin.[footnoteRef:108] CD tuli kuuluisaksi järjestelmällisestä sotilasdiktatuurin vastustamisesta.[footnoteRef:109] Järjestö alkoi kuitenkin kohdata vaikeuksia jo myöhemmin 1990-luvulla, kun se alkoi hajautua yhä pienempiin koalitioihin.[footnoteRef:110] [106:  IRB 1.10.1997.]  [107:  IRB 1.10.1997; IFRA / Mustapha 2001, s. 99.]  [108:  IFRA / ‘Kunle Amuwo 2001, s. 30.]  [109:  IFRA / Jega, s. 77.]  [110:  IFRA / Mustapha 2001, s. 101. ] 

Vuonna 1995 CD:n perustaja Beko Ransome-Kuti pidätettiin syytettynä maanpetoksesta ja tuomittiin elinkautiseen vankeusrangaistukseen, joka myöhemmin lievennettiin 15 vuoden vankeustuomioksi.[footnoteRef:111] Hän vietti lopulta kolme vuotta vankeudessa, kunnes hänestä tuli ensimmäinen Nigeriassa vapautettu poliittinen vanki kenraali Sani Abachan kuoltua vuonna 1998. Nigerian turvallisuuspalvelu NSS (Nigerian Security Service) kuitenkin esimerkiksi takavarikoi hänen passinsa.[footnoteRef:112]  [111:  Historical Nigeria / Precious 18.2.2026; kts. myös Amnesty International 8.7.1993; Amnesty International 4.8.1993. ]  [112:  IRB 19.11.1998. ] 

Beko Ransome-Kuti kuului merkittävään aktivistiperheeseen. Hänen veljensä Fela Anikulapo-Kuti, ”Afrobeat-musiikin kuningas” oli sotilasvallan väärinkäytösten äänekäs vastustaja. Heidän äitinsä Funmilayo oli eturintamassa siirtomaavastaisessa taistelussa ja vastustamassa kaikkea epäpätevää nigerialaista johtoa. Häntä pidetään yleisesti voimana, joka saavutti naisille äänioikeuden Nigeriassa. Heidän isänsä Israel Oludotun Ransome-Kuti oli perustanut ensimmäisen kansallisen opettajaliiton vastalauseena siirtomaavallan harjoittajien kovakätiselle kohtelulle paikallisia opettajia kohtaan.[footnoteRef:113] [113:  The Times 20.3.2006.] 

CD on 2000-luvulla ottanut julkisesti kantaa erilaisiin yhteiskunnallisiin asioihin. Se on esimerkiksi vaatinut igbojen etnisen ryhmän IPOB[footnoteRef:114]-järjestön johtaa Nnamdi Kanua vapautettavaksi vankeudesta[footnoteRef:115] sekä kritisoinut valtion harjoittamia sotilasoperaatioita[footnoteRef:116] ja poliisin toimintaa[footnoteRef:117] igbojen asuttamalla South Eastin alueella. Mediauutisten perusteella CD on edelleen toiminnassa. CD on esimerkiksi kritisoinut julkisesti presidentti Tinubua ja tämän hallintoa myös vuosien 2025 ja 2026 aikana.[footnoteRef:118] [114:  Indigenous People of Biafra.]  [115:  Vanguard / Okonkwo 7.1.2016.]  [116:  Vanguard / Nwaiwu 19.9.2018.]  [117:  Daily Post / Ezediuno 8.10.2025.]  [118:  Esim. ThisDay 5/2026; The Independent Nigeria 20.11.2025. ] 

Käytettävissä olevista englanninkielisistä lähteistä ei käytettävissä olevassa ajassa kuitenkaan löytynyt tietoa siitä, että CD:n jäseniin olisi viime vuosina kohdistunut oikeudenloukkauksia CD:ssä toimimisen vuoksi. Tietoa siitä, ovatko yksittäiset CD:n jäsenet (joista ei löydy listaa)/kannattajat osallistuneet yleisempään aktivistitoimintaan ja joutuneet sen vuoksi oikeudenloukkausten kohteeksi, ei löytynyt.
National Conscience Party (NCP)
NCP:n perusti 1990-luvulla juristi Gani Fawehinmi, ja ryhmän tarkoituksena oli taistella sekä sotilasdiktatuuria että puolueet kieltänyttä politiikkaa vastaan. Se oli aktiivinen erityisesti Lagosissa ja South Westin geopoliittisella alueella. Sen jäsenistä löytyi aikoinaan julkinen lista.[footnoteRef:119] NCP:n johtajat, joihin lukeutui Fawehinmin lisäksi myös Francis Aborishade, kohtasivat 1990-luvulla viranomaisten häirintää ja olivat myös pidätettyinä. He myös edustivat Ken Saro-Wiwaa ja muita teloitettuja ogoni-aktivisteja[footnoteRef:120] oikeudessa.[footnoteRef:121]  [119:  IFRA / Mustapha 2001, s. 98.]  [120:   Nigerian eteläosissa asuva ogonien etninen ryhmä on vastustanut esimerkiksi öljy-yhtiö Shellin öljyntuotantoa Niger-joen suistoalueella, ja ogoniaktivistit ovat kärsineet oikeudenloukkauksista. Ks. esim. Amnesty International 28.11.2017.]  [121:  IRB 1.10.1997. ] 

Fawehinmi oli myös presidenttiehdokkaana Nigerian vuoden 2003 vaaleissa NCP:n riveissä.[footnoteRef:122] Hän ja useita muita henkilöitä loukkaantui tuntemattomien henkilöiden hyökkäyksessä vaalien edellä.[footnoteRef:123] Socialist Alternative -verkkosivun mukaan vaalilautakunta INEC (Independent National Electoral Commission) ei aikonut sallia NCP:n rekisteröitymistä vaaleihin.[footnoteRef:124] Fawehinmin kuollessa vuonna 2009 NCP jatkoi yhä toimintaansa.[footnoteRef:125] Kokeneeksi poliitikoksi kuvailtu Martin Onovo oli NCP-puolueen presidenttiehdokas vuonna 2015.[footnoteRef:126] [122:  The Guardian / Whiteman 8.9.2009. ]  [123:  ACLED [päiväämätön].]  [124:  Socialist Alternative [päiväämätön]. ]  [125:  Kreisky Foundation [päiväämätön]. ]  [126:  The Independent Nigeria / Omenazu 17.8.2025.] 

Vuosina 2020–2021 uutisoitiin, että INEC oli poistanut NCP:n vaalirekisteröinnin yhdessä noin 70 muun puolueen kanssa.[footnoteRef:127] Tapaus vietiin Nigerian korkeimpaan oikeuteen, joka ylläpiti päätöksen. INEC perusteli rekisteröintien peruuttamisia sillä, ettei puolueilla ollut riittävän kattavaa kansallista ulottuvuutta, eivätkä ne olleet voittaneet yhtäkään paikkaa maan parlamentissa niiden perustamisen jälkeen.[footnoteRef:128]  [127:  Daily Trust / Onigbinde 6.2.2020; The Sun Nigeria 7.2.2020; Ripples Nigeria 7.5.2021. ]  [128:  Ripples Nigeria 7.5.2021.] 

INEC:in päiväämättömillä verkkosivuilla on luettelo Nigerian puolueista. Luettelosta ei löydy NCP:tä.[footnoteRef:129] INEC:n verkkosivuilta löytyy kuitenkin NCP:n säännöt.[footnoteRef:130]  ThisDay-media uutisoi syksyllä 2025, että vuonna 2027 järjestettäviä vaaleja silmällä pitäen INEC on vastaanottanut 171 hakemusta järjestöiltä, jotka haluavat tulla rekisteröidyiksi poliittisiksi puolueiksi.[footnoteRef:131]  [129:  INEC [päiväämätön]a.]  [130:  INEC [päiväämätön]b.]  [131:  ThisDay 9/2025.] 

The Punch uutisoi marraskuussa 2025, että NCP ja African Democratic Congress -puolue ovat solmineet liittouman vuonna 2027 järjestettäviä yleisvaaleja silmällä pitäen ja ovat ilmoittaneet olevansa valmiita haastamaan Bola Tinubun hallinnon.[footnoteRef:132] Daily Postin uutisessa (13.9.2025) ”toimimattomaksi” mainitun NCP:n Edon osavaltion entinen puheenjohtaja Victor Ogba on ilmoittanut siirtyvänsä APC-puolueeseen.[footnoteRef:133] [132:  The Punch / Oyelakin 17.11.2025.]  [133:  Daily Post / Atungwu 13.9.2025.] 

Kuten edellä on todettu, Nigerian valmistautuessa vuoden 2027 vaaleihin, hallitseva puolue APC on siirtänyt maan johtavia poliitikkoja omiksi jäsenikseen, mikä on herättänyt huolta vallan keskittymisestä yhdelle puolueelle. Samalla johtavia oppositiopoliitikkoja on pidätetty ja asetettu syytteeseen, mikä on herättänyt epäilyksiä siitä, että poliitikot loikkaavat APC:hen uhkailun ja pelottelun seurauksena.[footnoteRef:134]  [134:  ICNL 1.6.2026. ] 

Vuoden 2015 presidenttiehdokas Onovo kritisoi syksyllä 2025 sitä, että talousrikosasioiden komissio EFCC (Economic and Financial Crimes Commission) ja muut valtion virastot olisi alistettu palvelemaan Tinubun henkilökohtaisia tavoitteita. EFCC:n mainitaan kohdistavan korruptiotutkimuksia poliittisia vastustajia vastaan.[footnoteRef:135]  Maaliskuussa 2026 Onovo kritisoi Tinubun hallintoa mm. epäpäteväksi ja korruptoituneeksi.[footnoteRef:136] [135:  The Independent Nigeria / Omenazu 17.8.2025.]  [136:  The Independent Nigeria / Omenazu 22.3.2026.] 

Syyskuussa 2020 NCP ja Socialist Party of Nigeria järjestivät protesteja Lagosissa energian hintojen nousun vuoksi. Poliisi puuttui asiaan ja pidätti 18 mielenosoittajaa, ml. neljä journalistia.[footnoteRef:137] [137:  ACLED [päiväämätön]. ] 

Käytettävissä olevista englanninkielisistä lähteistä ei löytynyt käytettävissä olevassa ajassa tietoa NCP:n jäseniin/kannattajiin mahdollisesti kohdistuneista oikeudenloukkauksista viime vuosilta nimenomaan NCP:ssä toimimisen vuoksi. Tietoa siitä, ovatko yksittäiset NCP:n jäsenet (joista ei löydy listaa) kannattajat osallistuneet yleisempään aktivistitoimintaan ja joutuneet sen vuoksi oikeudenloukkausten kohteeksi, ei löytynyt.

Tietoja vastauksesta
Maahanmuuttoviraston maatietopalvelun kyselyvastaus on laadittu noudattaen Euroopan unionin yhteisiä suuntaviivoja lähtömaatiedon tuottamisesta (2008). Vastaus perustuu huolellisesti valittuihin lähteisiin, joista kaikki on listattu vastauksen lähdeluetteloon. Ilmeisiä ja kiistattomia tosiasioita lukuun ottamatta kaikki esitetty tieto on tarkastettu useammasta lähteestä, ellei muuta erikseen mainita. Vastauksessa esitetyt tiedot on hankittu, arvioitu ja käsitelty huolellisesti, vastausajan ollessa rajattu. Vastaus ei kuitenkaan pyri olemaan kaikenkattava, eikä sitä tule pitää yksinään minkään oleskeluluvan, pakolaisaseman tai turvapaikkahakemuksen perusteena. Vaikka jotain tapahtumaa, henkilöä tai organisaatiota ei olisi mainittu vastauksessa, se ei tarkoita, etteikö kyseistä tapahtumaa olisi tapahtunut tai kyseistä henkilöä tai organisaatiota olisi olemassa. Vastaus ei välttämättä edusta Maahanmuuttoviraston virallista kantaa, eikä se ole poliittinen kannanotto tai oikeudellinen arvio.
Information on the response
This response has been compiled by the Country Information Service of the Finnish Immigration Service in accordance with the common EU guidelines for processing country of origin information (2008). The response is based on carefully selected sources of information. All sources used are referenced. With the exception of obvious and indisputable facts, all information presented has been cross-checked from several sources unless stated otherwise. The information provided in the response has been obtained, evaluated and processed carefully within the limited time frame given. However, the response does not aim to be exhaustive, and it should not be considered conclusive as to the merit of any particular claim to a residence permit, refugee status or asylum. Even if a certain event, person or organization is not mentioned in the response, this does not mean that the event has not taken place or that the person or organization does not exist. The response does not necessarily reflect the opinion of the Finnish Immigration Service, and it is not a political statement or a judicial evaluation.

